ಸುಕನ್ಯಾರವರ, ತಂದೆ, ಹೆಚ್. ಕೆ. ಸುಬ್ಬರಾಯರು, ಕನ್ನಡಲಿಪಿ ಸಂಸ್ಕರಣದಲ್ಲಿ ಎತ್ತಿದ ಕೈ. ಸ್ವಾತಂತ್ರ್ಯಯೋಧರು, ದೇಶಭಕ್ತರು. ಅನೇಕವೇಳೆ ಜೈಲಿನಲ್ಲಿ ಕಳೆದರು. ಶಾಸ್ತ್ರೀಯ ಸಂಗೀತ ಅವರ ನಾಡಿನಾಡಿಗಳಲ್ಲೂ ಪ್ರವಹಿಸುತ್ತಿತ್ತು. ತಾಯಿ ಲಕ್ಷ್ಮಮ್ಮನವರು, ಮೊದಲ ಗುರು. ಅವರ ಸೃಜನ ಶೀಲ ಪ್ರತಿಭೆ ಅನನ್ಯ. ತಂದೆ, ಸುಬ್ಬರಾಯರು, ಕನ್ನಡದ ಅಗತ್ಯವಾದ ಸಾಂಪ್ರದಾಯಿಕ, ೧೨೦ ಅಕ್ಷರಗಳನ್ನು ಕೇವಲ ೩೪ ಕ್ಕೆ, ಇಳಿಸಿದ್ದಾರೆ. ಗುಜರಾತಿನ, ಗಾಂಧೀಗ್ರಾಮದ ಕಾಕಾ ಕಾಲೇಲ್ಕರ್ ರವರು ಹಿಂದಿ ಲಿಪಿಯಲ್ಲಿ ಮಾಡಿದ ಸುಧಾರಣೆಗಳಿಂದ ಪ್ರೇರಿತರಾಗಿ, ತಮ್ಮ ಮುದ್ರಣಾಲಯದಲ್ಲೂ ೨೫೦ ಕೇಸುಗಳಿಗೆ ಬದಲಾಗಿ, ೯೬ ಕ್ಕೆ ಸೀಮಿತಗೊಳಿಸಿ ಒಂದು ಕ್ರಾಂತಿಯನ್ನೇ ಮಾಡಿದರು. ಈ ಹೊಸಕ್ರಮ, ಕಂಪ್ಯೂಟರ್ ಮಾನೋಟೈಪ್ ಅಚ್ಚೊತ್ತಿಗೂ ಒಗ್ಗುತ್ತದೆ. ಇಂತಹ ಹೊಸಮಾರ್ಪಾಡುಗಳನ್ನು ಜನರಿಗೆ ತಲುಪಿಸಿ ಒಪ್ಪಿಸಲು, ಹಲವಾರು ಪ್ರಾತ್ಯಕ್ಷಿಕೆಗಳನ್ನು ನಡೆಸಿದರು. ತಾವುಮಾಡಿದ ಸಂಶೋಧನೆಯ ೨೫,೦೦೦ ಪ್ರತಿಗಳನ್ನು ಸ್ವತಃತಾವೇ ಮುದ್ರಿಸಿ ಹಂಚಿದರು. ಸುಪ್ರಸಿದ್ಧ ಬೆರಳಚ್ಚಿ ತಜ್ಞರುಗಳು, ಲಿಪಿಸಂಶೋಧಕರು, ಕರ್ನಾಟಕ ಪಠ್ಯಪುಸ್ತಕ ವಿಭಾಗದ ಸಂಬಂಧಪಟ್ಟ ಅಧಿಕಾರಿಗಳು, ಕನ್ನಡ ಸಾಹಿತ್ಯ ಪರಿಷತ್ತು, ಹಾಗೂ ಆಗಿನ ಕಾಲದ ಸುಪ್ರಸಿದ್ಧ ಸಾಹಿತಿ, ಗೋರೂರು ರಾಮಸ್ವಾಮಿ ಐಯ್ಯಂಗಾರ್, ಸ್ವಾಗತಿಸಿ ಪ್ರೋತ್ಸಾಹನೀಡಿದ್ದರು.

ಬಾಲ್ಯದಲ್ಲೇ ಸಂಗೀತಾಸಕ್ತೆ
ತಂದೆ, ಸಂಗೀತಾಸಕ್ತ, ಕನ್ನಡಲಿಪಿ-ಸಂಸ್ಕರಣಕಾರ
ಸಂಗೀತವಲಯದ ಸಾಧನೆಗಳು
ಸಂಗೀತಾಭ್ಯಾಸ